CELEX: 52003PC0212
Language: fi
Date: 2003-04-25
Title: Ehdotus: neuvoston päätös AKT-EY-ministerineuvostossa vahvistettavasta yhteisön kannasta päätökseen käyttää yhdeksännestä Euroopan kehitysrahastosta myönnettävien pitkän aikavälin kehitysmäärärahojen varaus velan vähentämiseen

Avis juridique important

|

52003PC0212

Ehdotus: neuvoston päätös AKT-EY-ministerineuvostossa vahvistettavasta yhteisön kannasta päätökseen käyttää yhdeksännestä Euroopan kehitysrahastosta myönnettävien pitkän aikavälin kehitysmäärärahojen varaus velan vähentämiseen  /* KOM/2003/0212 lopull. */  

Ehdotus: NEUVOSTON PÄÄTÖS AKT-EY-ministerineuvostossa vahvistettavasta yhteisön kannasta päätökseen käyttää yhdeksännestä Euroopan kehitysrahastosta myönnettävien pitkän aikavälin kehitysmäärärahojen varaus velan vähentämiseen(komission esittämä)PERUSTELUT1. johdantoEuroopan yhteisö osallistuu aktiivisesti tärkeimpien kehitysmaita koskevien aloitteiden valmisteluun ja täytäntöönpanoon. Niihin kuuluvat esimerkiksi voimakkaasti velkaantuneiden köyhien maiden (HICP) velan vähentäminen, HI-viruksen ja aidsin sekä tuberkuloosin ja malarian torjuntaan liittyvä maailmanlaajuinen rahasto (GFATM), lisääntymisterveys ja Johannesburgin aloitteet. Kyseiset AKT-maita hyödyttävät aloitteet auttavat merkittävästi köyhyyden vähentämisessä, joka on sekä Cotonoussa 23 päivänä kesäkuuta 2000 allekirjoitetun AKT-EY-kumppanuussopimuksen että yhteisön kehitysyhteistyöpolitiikan tärkein tavoite.Koska Euroopan kehitysrahasto on tärkein AKT-maille annettavan yhteisön avun rahoituslähde, (lisä)varojen kyseisiin AKT-maita koskeviin aloitteisiin olisi tultava Euroopan kehitysrahastolta. Yhdeksännestä EKR:stä AKT-maiden väliseen yhteistyöhön varattu määrä (300 miljoonaa euroa) on liian vähän kaikkien aloitteiden rahoittamiseen. Yhdeksännen EKR:n varaus olisi siten otettava käyttöön. Yhdeksännen EKR:n varauksen käyttäminen uusiin aloitteisiin auttaa myös aiempien Lomén yleissopimusten ja Cotonoussa 23 päivänä kesäkuuta 2000 allekirjoitetun AKT-EY-kumppanuussopimuksen mukaisten AKT-maille varattujen rahoitusvarojen käytön nopeuttamista. Yhdeksännen EKR:n rahoitusvarojen käyttöä aiotaan tarkastella yleisesti vuonna 2004. Tarkastelu perustuu tehtyjen sitoumusten ja myönnettyjen varojen määrään. Yhdeksännen EKR:n varauksen käyttö uusiin aloitteisiin ja varojen nopeat myöntämismenettelyt nopeuttavat AKT-maita koskevan avun täytäntöönpanoa.Cotonoun sopimuksen ja EU:n jäsenvaltioiden sisäisen sopimuksen mukaisesti komissio on ehdottanut EKR-komitealle yhteisön tuen antamisen jatkamista uusiin aloitteisiin kuten terveyteen, koulutukseen, rauhaan ja turvallisuuteen sekä Johannesburgin aloitteisiin siirtämällä 204 miljoonaa euroa yhdeksännen EKR:n alueellista yhteistyötä koskevasta varauksesta AKT-maiden väliseen yhteistyöhön. Kyseinen ehdotus merkitsee alueellista yhteistyötä koskevien määrärahojen täysimääräistä käyttöä. (Alueelliseen yhteistyöhön varattujen määrärahojen kokonaismäärä on 1 204 miljoonaa euroa [1], joista 700 miljoonaa euroa on myönnetty maaohjelmille ja 300 miljoonaa euroa AKT-maiden väliseen yhteistyöhön). Näin ollen AKT-EY-ministerineuvosto voi toteuttaa tarvittavat toimenpiteet yhdeksännen EKR:n rahoituspöytäkirjan 8 kohdan mukaisesti, jota voidaan soveltaa silloin, kun Cotonoun sopimuksen mukaisista rahoitusvälineistä myönnettävät varat on käytetty loppuun.[1]  Yhdeksännen EKR:n rahoituspöytäkirjassa määrätään 1 300 miljoonaa euroa alueelliseen yhteistyöhön. Ottaen kuitenkin huomioon sen, että 1 miljardin euron osuus yhdeksännen EKR:n kokonaismäärärahoista (13,5 miljardia euroa) riippuu vuonna 2004 suoritettavasta tarkastelusta, todellinen alueelliseen yhteistyöhön varattu määrä on ainoastaan 1 204 miljoonaa euroa.Tämän vuoksi komissio ehdottaa, että neuvosto hyväksyy liitteenä olevan päätöksen 335 miljoonan euron siirtämisestä yhdeksännestä Euroopan kehitysrahastosta myönnettävien pitkän aikavälin kehitysmäärärahojen varauksesta alueellisen yhteistyön määrärahoihin ja käytettäväksi velan vähentämiseen.2. velkahuojennusVoimakkaasti velkaantuneita köyhiä maita (HIPC) koskeva aloite pantiin vireille vuonna 1996 ja sitä vahvistettiin vuonna 1999 Kölnin G7/G8-huippukokouksessa. Aloitteen tavoitteena oli saada voimakkaasti velkaantuneiden köyhien maiden velkataakka kestävälle tasolle. Marraskuussa 1996 perustettiin HIPC-rahasto antamaan rahoitustukea HIPC-aloitteeseen osallistuville monenvälisille luottolaitoksille ja auttamaan niitä saavuttamaan niille sovittu osuus velan vähentämisessä. Rahasto voi antaa rahoitustukea velan maksamiseen, velanhoitoon, velan ostoon ja myöhempään velan anteeksiantoon. Rahastoa hallinnoi Kansainvälinen kehitysjärjestö.Niistä 42 maasta, jotka voivat osallistua aloitteeseen, 20 on saavuttanut päätösvaiheen (eli niihin voidaan soveltaa väliaikaista velkahuojennusta) ja 6 maata on saavuttanut toteutusvaiheen (eli niihin sovelletaan täyttä velkahuojennusta). Kyseisten 26 maan osalta velkahuojennuksen kokonaismäärä, mukaan luettuina perinteisten järjestelyjen mukaiset velkahuojennukset ja ylimääräiset kahdenväliset velkojen anteeksiannot, tulee olemaan arviolta 40 miljardia Yhdysvaltain dollaria nykynettoarvona ilmaistuna. Tämän johdosta maiden kokonaisvelka laskee kahdella kolmanneksella, mikä mahdollistaa niiden lisätä huomattavasti köyhyyden vähentämiseen suunnattavia varoja.8 päivänä joulukuuta 1999 tehdyllä päätöksellä N:o 1/1999 [2], 20 päivänä joulukuuta 2001 tehdyllä päätöksellä N:o 2/2001 [3] ja 23 päivänä joulukuuta 2002 tehdyllä päätöksellä N:o 3/2002 AKT-EY-ministerineuvosto jakoi voimakkaasti velkaantuneille köyhille AKT-maille velan vähentämiseen yhteensä 1 185 miljoonaa euroa. Euroopan unionin neuvosto oli lisäksi varannut 6 päivänä heinäkuuta 1998 tehdyllä päätöksellä N:o 98/453 [4] 40 miljoonaa euroa samaan tarkoitukseen Euroopan kehitysrahaston tileille kertyneistä koroista [5]. Kyseisillä varoilla oli tarkoitus i) kattaa voimakkaasti velkaantuneita köyhiä maita koskevan aloitteen kokonaisrahoitus 680 miljoonaan euroon (rahoitusosuus [6]) saakka ja ii) täyttää niiden AKT-maiden, jotka voivat osallistua HIPC-aloitteeseen, jäljellä olevat yhteensä 545 miljoonan euron (velan osuus) velka- ja velanhoitovelvoitteet, jotka niillä on yhteisöön nähden.[2]  EYVL L 103, 28.4.2000, s. 73.[3]  EYVL L 56, 27.2.2002, s. 19.[4]  EYVL L 198, 15.7.1998, s. 40.[5]  Yhteisö antoi lisäksi talousarviosta 54 miljoonaa euroa Latinalaisen Amerikan ja Aasian maita koskevaan HIPC-aloitteeseen.[6]  Talousarviosta myönnetty osuus mukaan luettuna yhteisö on tähän mennessä antanut HIPC-rahastoon yhteensä 734 miljoonaa euroa.Viimeisin arvio [7] HIPC-rahastosta myönnettävien varojen tarvittavasta kokonaismäärästä on 3,42 miljardia Yhdysvaltain dollaria, mukaan luettuina toteutusvaiheen jälkeen mahdollisesti aiheutuvat ylimääräiset velkahuojennuskustannukset, jotka johtuvat ulkoisista häiriöistä (nk. topping up). HIPC-rahastoa koskevat rahoitussitoumukset ovat kuitenkin kokonaisuudessaan ainoastaan 2,62 miljardia Yhdysvaltain dollaria, joten rahastolla on 800 miljoonan Yhdysvaltain dollarin rahoitusvaje 34 nykyisen rahoittajamaan osalta. Euroopan yhteisön uudeksi osuudeksi rahastoon on ehdotettu 200 miljoonaa euroa, joka on laskettu määrän tasapuolisen jakautumisen perusteella kaikkien rahoittajien kesken.[7]  Kansainvälisen valuuttarahaston ja Maailmanpankin laatima yhteinen kertomus "HIPC initiative - Status of implementation", annettu 23. syyskuuta 2002.Yhteisön osallistuminen HIPC-rahastoon velkojana merkitsee nykyisen arvion mukaan 680 miljoonan euron kustannuksia mukaan luettuina topping up -kustannukset. Koska yhteisön nykyiset rahoitussitoumukset ovat 545 miljoonaa euroa, ehdotetaan, että 135 miljoonaa euroa käytetään rahoittamaan jäljellä olevat velka- ja velanhoitovelvoitteet.Ehdotettu uusi rahoitusosuus AKT-maita koskevaan HIPC-rahastoon on yhteensä 335 miljoonaa euroa. Ottaen huomioon sen, että alueellisen yhteistyön määrärahat on käytetty kokonaisuudessaan jo kohdennettuihin osuuksiin ja uuteen AKT-maiden välistä yhteistyötä koskevaan 204 miljoonan euron osuuteen, HIPC-rahastoa koskeva uusi rahoitusosuus olisi otettava yhdeksännestä Euroopan kehitysrahastosta myönnettävien pitkän aikavälin kehitysmäärärahojen varauksesta. Tämä edellyttää AKT-EY-ministerineuvoston päätöstä.Edellä mainituista syistä komissio ehdottaa, että neuvosto hyväksyy liitteenä olevan päätöksen yhdeksännestä Euroopan kehitysrahastosta myönnettävien pitkän aikavälin kehitysmäärärahojen varauksen käytöstä.Ehdotus: NEUVOSTON PÄÄTÖS AKT-EY-ministerineuvostossa vahvistettavasta yhteisön kannasta päätökseen käyttää yhdeksännestä Euroopan kehitysrahastosta myönnettävien pitkän aikavälin kehitysmäärärahojen varaus velan vähentämiseenEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 310 artiklan yhdessä 300 artiklan 2 kohdan toisen alakohdan kanssa,ottaa huomioon komission ehdotuksen,sekä katsoo seuraavaa:(1) 23 päivänä kesäkuuta 2000 Cotonoussa allekirjoitetun AKT-EY-kumppanuussopimuksen 15 artiklalla perustettiin ministerineuvosto, jolla on sopimuksessa määritelty päätösvalta, ja sen liitteessä I olevan 8 kohdan mukaisesti ministerineuvosto voi toteuttaa asianmukaiset toimenpiteet, jos sopimuksen mukaisista rahoitusvälineistä myönnettävät varat on käytetty loppuun.(2) Yhdeksännestä Euroopan kehitysrahastosta myönnettävät määrärahat alueelliseen yhteistyöhön ja yhdentymiseen on käytetty loppuun. Yhteisön kanta AKT-EY-ministerineuvostossa olisi sen vuoksi vahvistettava päätöksen tekemiseksi yhteisön osallistumisesta voimakkaasti velkaantuneiden köyhien AKT-maiden velan vähentämiseen käyttämällä yhdeksännestä Euroopan kehitysrahastosta myönnettävien pitkän aikavälin kehitysmäärärahojen varausta,ON PÄÄTTÄNYT SEURAAVAA:1 artiklaSeuraavassa esitettävä AKT-EY-ministerineuvostossa vahvistettava yhteisön kanta yhdeksännestä Euroopan kehitysrahastosta myönnettävien pitkän aikavälin kehitysmäärärahojen varauksen käytöstä velan vähentämiseen perustuu liitteenä olevaan AKT-EY-ministerineuvoston päätösluonnokseen.2 artiklaPäätösluonnokseen tehtävistä vähäisistä muutoksista voidaan sopia ilman neuvoston päätöstä.Tehty BrysselissäNeuvoston puolestaPuheenjohtajaLIITELuonnos:AKT-EY-MINISTERINEUVOSTON PÄÄTÖSyhdeksännestä Euroopan kehitysrahastosta myönnettävien pitkän aikavälin kehitysmäärärahojen varauksen käytöstä velan vähentämiseenAKT-EY-MINISTERINEUVOSTO, jokaottaa huomioon 23 päivänä kesäkuuta 2000 Cotonoussa allekirjoitetun AKT-EY-kumppanuussopimuksen ja erityisesti sen liitteessä I olevan 8 kohdan,sekä katsoo seuraavaa:(1) 8 päivänä joulukuuta 1999 tehdyllä päätöksellä N:o 1/1999, 20 päivänä joulukuuta 2001 tehdyllä päätöksellä N:o 2/2001 ja 23 päivänä joulukuuta 2002 tehdyllä päätöksellä N:o 3/2002 AKT-EY-ministerineuvosto jakoi voimakkaasti velkaantuneille köyhille AKT-maille velan vähentämiseen yhteensä 1 185 miljoonaa euroa. Kyseisestä määrästä 545 miljoonaa euroa varattiin jäljellä olevien velka- ja velanhoitovelvoitteiden vähentämiseen, joita AKT-mailla on yhteisöön nähden, ja 680 miljoonaa euroa rahoitusosuudeksi Kansainvälisen kehitysjärjestön hallinnoimaan HIPC-rahastoon.(2) Voimakkaasti velkaantuneiden köyhien AKT-maiden velkahuojennusjärjestelyn jatkuvan tukemisen varmistamiseksi on asianmukaista myöntää yhteensä 335 miljoonan euron lisävarat AKT-maiden väliseen yhteistyöhön. AKT-EY-kumppanuussopimuksen liitteessä I olevassa 3 artiklan b kohdassa määritetyt määrärahat alueelliseen yhteistyöhön ja yhdentymiseen on kuitenkin käytetty loppuun. Tarvittavat varat siirretään sen vuoksi yhdeksännestä Euroopan kehitysrahastosta myönnettävien pitkän aikavälin kehitysmäärärahojen kohdentamattomista varoista,ON PÄÄTTÄNYT SEURAAVAA:1 artikla - VelkahuojennusSiirretään 335 miljoonaa euroa yhdeksännestä Euroopan kehitysrahastosta myönnettävien pitkän aikavälin kehitysmäärärahojen kohdentamattomista varoista AKT-maiden väliseen alueelliseen yhteistyöhön ja yhdentymiseen kohdennettuihin määrärahoihin käytettäväksi niiden AKT-maiden velkahuojennukseen, jotka voivat osallistua voimakkaasti velkaantuneita köyhiä maita koskevaan HIPC-aloitteeseen, AKT-EY-kumppanuussopimuksen 66 artiklan mukaisesti. Kyseinen määrä voidaan käyttää seuraaviin tarkoituksiin:- niiden AKT-maiden, jotka voivat osallistua HIPC-aloitteeseen, jäljellä olevien velka- ja velanhoitovelvoitteiden, joita niillä on yhteisöön nähden, maksamiseen (135 miljoonaa euroa);- AKT-maita koskevan HIPC-rahaston rahoittamiseen osallistumiseen (200 miljoonaa euroa).2 artiklaAKT-EY-kumppanuussopimuksen liitteessä IV olevan 13 artiklan 2 kohdan mukaisesti AKT-ministerineuvosto pyytää komissiota rahoittamaan tämän päätöksen 1 artiklassa määritetyn yhteensä 335 miljoonan euron suuruisen velkahuojennustuen.Tehty BrysselissäAKT-EY-ministerineuvoston puolestaPuheenjohtaja